**ОБАВЕШТЕЊЕ О ПОКРЕТАЊУ ПРЕГОВАРАЧКОГ ПОСТУПКА**

**БЕЗ ОБЈАВЉИВАЊА ПОЗИВА ЗА ПОДНОШЕЊЕ ПОНУДА**

1. **Назив, адреса и интернет страница наручиоца:**

Управа за заједничке послове покрајинских органа

21000 Нови Сад, Булевар Михајла Пупина 16.

[www.uprava.vojvodina.gov.rs](http://www.uprava.vojvodina.gov.rs)

1. **Врста наручиоца:** орган државне управе
2. **Врста предмета јавне набавке:** услуге
3. **За добра и услуге, опис предмета набавке, назив и ознака из општег речника набавке:**

Предмет јавне набавке су услугe - набавка нерезервисаних поштанских услуга.

Ознака и назив предмета јавне набавке из ОРН: 64100000 - поштанске и курирске услуге.

1. **Основ за примену преговарачког поступка и подаци који оправдавају његову примену:**

Примењује се преговарачки поступак без објављивања позива за подношење понуда, сходно члану 36. став 1. тачка 2) Закона о јавним набавкама („Службени гласник РС“, бр.124/12, 14/15 и 68/15) из разлога што због техничких, односно уметничких разлога предмета јавне набавке или из разлога повезаних са заштитом искључивих права, набавку може извршити само одређени понуђач.

предмет ове јавне набавке су поштанске услуге које спадају у универзалне нерезервисане поштанске услуге за чије обављање је потребна лиценца, а које чине услуге преноса писмоносних нерезервисаних пошиљака преко 100г и пакетских нерезервисаних пошиљака која је делатност од општег интереса и представља скуп поштанских услуга које се обављају у континуитету на територији Републике Србије, у оквиру прописаних квалитета, по приступачним ценама и под једнаким условима за све кориснике, без дискриминације, а на основу лиценце коју је издала Републичка агенција за поштанске услуге (РАПУС). Именована Агенција је дана 13.06.2014. године, сходно Закону о изменама и допунама Закона о електронским комуникацијама и Закону о изменама и допунама Закона о поштанским услугама („Службени гласник РС“, број 62/14 од 13.06.2014. године) престала са радом, а послове и запослене је преузела Регулаторна агенција за електронске комуникације и поштанске услуге (РАТЕЛ).

Одлуком о усклађивању пословања Јавног предузећа „Пошта Србије“, Београд са Законом о јавним предузећима („Службени гласник РС“, број 84/16 - у даљем тексту: Оснивачки акт), коју је Влада Републике Србије донела дана 11. октобра 2016. године, у својству Оснивача, усклађено је пословање Јавног предузећа „Пошта Србије“, Београд са одредбама Закона о јавним предузећима („Службени гласник РС“, број 15/16 и 88/19). Сагласно члану 4. тог оснивачког акта, Влада Републике Србије, утврдила је да је Јавно предузеће „Пошта Србије“, Београд јавни поштански оператор у смислу Закона о поштанским услугама, а Републичка агенција за поштанске услуге је овом предузећу на период до 20 година - издала лиценцу за обављање универзалне поштанске услуге, број: Л-2010-1/1 од 13.09.2010. године, коју у Републици Србији поседује само Јавно предузеће „Пошта Србије“

Законом о поштанским услугама („Службени гласник РС“ 77/2019) и Правилником о општим условима за обављање поштанских услуга („Службени гласник РС“ 24/2010, 58/2010, 2/2011, 13/2011, 65/2011, 93/2013, 97/2015 и 44/2018 - др. закон), а у вези са Одлуком РАПУС-а о утврђивању лимита по маси и цени за резервисане поштанске услуге („Службени гласник РС“, број 9/11), реализација услуга из домена резервисаних поштанских услуга (пошиљке до 100 грама) не подлеже примени одредаба Закона о јавним набавкама, док је за реализацију услуга из домена нерезервисаних поштанских услуга (пошиљке преко 100 грама) неопходно поседовање Лиценце за обављање универзалне поштанске услуге од стране поштанског оператора, коју у Републици Србији поседује само Јавно предузеће „Пошта Србије“ Београд. С обзиром на то да је ЈП „Пошта Србије“ Београд, Таковска бр.2 једини правни субјект који располаже одговарајућом лиценцом издатом од стране РАПУС-а, а самим тим и једини пружалац универзалних поштанских услуга (резервисаних и нерезервисаних), испуњени су услови за спровођење преговарачког поступка без објављивања позива сходно члану 36. став 1. тачка 2) Закона о јавним набавкама.

Сходно члану 36. став 2. Закона о јавним набавкама, Наручилац је дана 24.02.2020. године под бројем 109-404-74/2020 упутио Управи за јавне набавке Захтев за мишљење о основаности примене преговарачког поступка.

Управа за јавне набавке је својим актом број 404-02-971/20 од 27.02.2020. године, који је Наручилац примио дана 04.03.2020. године, дала позитивно мишљење о основаности примене предметног преговарачког поступка.

1. **Назив и адреса лица којима ће наручилац послати позив за подношење понуда:**

Пословно име: ЈП „ПОШТА СРБИЈЕ“ БЕОГРАД, ТАКОВСКА 2

Правна форма: Јавно предузеће

Седиште: Београд, Таковска бр.2

ПИБ: 100002803

Матични број: 07461429

1. **Остале информације:** /